દાર્શનિકો – ચિંતકોને હું દેખાયો જ નથી. મારું અસ્તિત્વ જ સ્વીકારવામાં આવ્યું નથી. ન મને સાત કે સોળ પદાર્થોમાં સ્વીકારવામાં આવ્યો, ન પાંચ પચ્ચીસ તત્વોમાં. ક્યાંય મારું નામોનિશાન નથી. પૃથ્વી, જળ, તેજ, વાયુ, આકાશ, કાળ, દિશા, આત્મા અને મનની સત્તાઓનો સ્વીકાર કરીને તેના લક્ષણ વર્ણવાયા, પરંતુ કોઈએ સવાલ ન ઉઠાવ્યો કે અંધકારને પણ દસમું દ્રવ્ય માનવું જોઈએ. તેને પણ રંગ રૂપ છે, તેનામાં ગતિ દેખાય છે તો એમ કહીને એ વાતને ઉડાવી દેવાઈ કે મારું અસ્તિત્વ પ્રકાશનો અભાવમાત્ર છે, તેને કોઈ રંગ રૂપ નથી, રંગ રૂપ જોવા માટે તો પ્રકાશની જરૂરત પડે, અને અંધકારને જોવા માટે જેમ પ્રકાશની નજીક લઈ જાવ અતેમ તે ગાયબ થઈ જાય છે, તેનામાં જે ગતિ દેખાય છે તે તો પ્રકાશનું માત્ર અપસરણ છે તેમ કહેવામાઁ આવ્યું.